polyglot-tagger/wikipedia-language-snippets-filtered huggingface dataset:
விர்ஜீனியா ஆப்கர் ஓர் அமெரிக்க மகப்பேறியல் உணர்வகற்றியல் வல்லுநராவர் என்பது அப்கார் எண்ணிக்கை என்பதன் கண்டுபிடிப்பாளராகவும் அறியப்படுகிறார். அப்கார் எண்ணிக்கை என்பது பிறந்தவுடனே உடனடியாக ஒரு குழந்தையின் ஆரோக்கியத்தை விரைவாக மதிப்பிட்டுவதற்கான வழியாகும். இதனால் அதனை உயிர்ப்பிக்கும் நடவடிக்கைகளை உடனடியாக எடுக்கமுடியும். அவர் உணர்வகற்றியல் மற்றும் டெரட்டாலஜி துறைகளில் ஒரு தலைவராக இருந்தார், மேலும் குழவி ஆய்வியல் துறையில் நிறுவப்பட்ட அறிவார்ந்த கருத்துக்களை அறிமுகப்படுத்தினார்.
1929 ஆம் ஆண்டில் மவுண்ட் ஹோலிகோக் கல்லூரியில் பட்டம் பெற்றார், அங்கு அவர் உடற்கூறியல் மற்றும் வேதியியல் ஆகியவற்றில் சிறார்களுக்கான உயிரியல் ஆய்வுகளை மேற்கொண்டார். 1933 ஆம் ஆண்டில், மருத்துவ மற்றும் அறுவை சிகிச்சைக்கான கொலம்பியா பல்கலைக்கழகத்தில் வகுப்பிலேயே நான்காவதாகத் தேர்ச்சி பெற்று பட்டம் பெற்றார். மேலும் 1937 இல் அறுவை சிகிச்சைக்கான தங்குமிடப் பயிற்சியையும் முடித்தார்.
தேசிய கலை இலக்கியப் பேரவையில் இணைந்து அதன் இணைச் செயலாளராக இருந்து மகாகவி பாரதி நூற்றாண்டு விழா ஆய்வரங்குத் தொடரை ஒழுங்கு செய்து 1982 இல் நடத்தியதி்ல் முதன்மை வகித்தார். தாயகம் இதழ் 1983 இல் மீள வெளிவந்தபோது அதன் ஆசிரியர்குழுவில் ஒருவராக இருந்து தாயகம் வெளியீட்டில் தனது கணிசமான பங்களிப்பை வழங்கிவருகிறார். 90களில் பேரவையின் பொதுச் செயலாளராக பொறுப்பேற்று செயற்பட்டார். செண்பகன் என்ற புனைபெயரில் கவிதைகள் பல எழுதியதோடு பல கவியரங்கங்களில் பங்கேற்று சிறப்பான முறையில் கவிதைகளை உரைப்பதில் பிரசித்திபெற்றார். கவிதைகளை தொகுத்து 'ஆச்சி' என்ற நூல் வெளிவந்த‍து. வெளிவராத கவியரங்க‍க் கவிதைகளும் பிறகவிதைகளும் ஏராளம்.
நடிப்பில் சிறு இடைவெளி இருந்தாலும் முதிய வயதிலும் மக்கள் களரியின் 'வெண்கட்டி வட்டம்', செம்முகம் குழுவின் 'அன்பமுதூறும் அயலார்' நாடகங்களில் பல பாத்திரங்களில் நடித்து தனது குணசித்திர நடிப்பால் இளையோரையும் கவர்ந்து வருகின்றார்.
மாக்சிய நெறியினை தனது மார்க்கமாக வரித்துக்கொண்டு தோழர் மணியத்தின் வழிகாட்டலில் தற்போதைய புதிய ஜனநாயக மாக்சிய- லெனினிய கட்சியில் ) இணைந்து அதன் அரசியல் குழு உறுப்பினர், பொருளாளர் பதவிகளில் இருந்து அரசியல் பணிகளைத் தொடர்பவர். நூற்றுக்கணக்கான மேடைகளில் பேச்சாளர். 85 இல் மனித உரிமைகள் இயக்கத்தில் செயலாளராக இருந்து மனித உரிமையை வற்புறுத்தி ஊர்வலங்களை அதன் தலைவர் இராச‍சுந்தரம் அவர்களுடன் இணைந்து நடாத்தினார். யாழ்ப்பாணத்தில் நாடாளுமன்றத் தேர்தலில் சனநாயக இடதுசாரி முன்னணியிலும் சுயேட்சைக் குழுவிலும் இருமுறை போட்டியிட்டார். சுன்னாகம் நிலத்தடி நீர் மாசுபடுத்தலுக்கெதிரான மக்கள் போராட்டங்களிலும் நீதிமன்றத்தில் தொடக்கப்பட்ட வழக்கில் நொதேர்ன் பவர் நிறுவனத்திற்கெதிரான வழக்கில் சுன்னாகம் மக்களுக்கு நீதிவேண்டி குரல் கொடுத்தார்.
தேசிய கலை இலக்கியப் பேரவையின் நூல்வெளியீட்டுப் பொறுப்பாளராக செயற்பட்டு தமிழகத்தில் சென்னையிலும் கொழும்பிலும் ஈழத்து எழுத்தாளர்கள் பலரின் நூல்களை வெளிக்கொணர்வதில் முன்னின்று நூறு நூல்களுக்கு மேல் வெளியிட்டு தேசிய கலை இலக்கியப் பேரவை சாதனை படைப்பதில் காரண கர்த்தாவாகத் திகழ்ந்தவர். பிரபலமான எழுத்தாளர்களது நூல்களை வெளியிட்டதோடு நின்றுவிடாது வளர்ந்துவரும் எழுத்தாளர்களின் நூல்களையும் வெளியிட்டு விநியோகத்தை விரிவு படுத்தும் வகையில் தேசிய கலை இலக்கியப் பேரவையின் பிரிவாக புத்தகப் பண்பாட்டுப் பேரவையினையும் உருவாக்கியவர். யாழ்ப்பாணத்தில் வசந்தம் புத்தக நிலையத்தை பொறுப்பெடுத்து கொழும்பில் வசந்தம் புத்தக நிலையம் உருவாக்கி தென்னிந்திய இலக்கிய நூல்கள், ஈழத்து நூல்களை கொழும்பிலும் யாழ்ப்பாணத்திலும் பெற்றுக்கொள்ளும் நிலையை ஏற்படுத்தினார்.
கொழும்பில் செவ்வேள் எழுதி இயக்கிய 'செவ்வானத்தில் ஒரு' என்ற நாடகத்தில் நடித்த‍தன் மூலம் அரச நாடக விழாவில் சிறந்த நடிகருக்கான ஜனாதிபதிப் பரிசு பெற்றார். வானொலியில் கே.எம். வாசகரின் 'வாழப்பிறந்தவர்கள்' நாடகத்தில் நடித்தார். வீ. எம். குகராஜாவின் 'கதை இதுதான்' வீடியோ திரைப்படத்திலும் நடித்தார். நெறியாளராக குழந்தை ம. சண்முகலிங்கத்தின் 'கூடிவிளையாடு பாப்பா' 'காட்டுராஜா' 'மாதொருபாகம்' நாடகங்களை மன்ற சிறுவர், இளம் பெண்கள் நடிக்க மறுமலர்ச்சி மன்றத்தில் மேடையேற்றினார். 'தாலியம்' நாடகத்தினை எழுதி இயக்கினார்.
1978 இல் உருவாகிய நாடக அரங்கக் கல்லூரியில் நாடகப் பயிற்சி பெற்றதோடு அக் கல்லூரியின் தயாரிப்பான கோடை, உறவுகள், பொறுத்த‍து போதும், கந்தன் கருணை போன்ற நாடகங்களில் நடித்து சிறப்பான நடிப்பினை வெளிப்படுத்தியிருந்தார்.
1973 இல் மறுமலர்ச்சி மன்றம், பணிப்புலம் அம்பாள் சனசமூக நிலையம், சாந்தை இந்து இளைஞர் மன்றம் ஆகிய கிராமிய அமைப்புகளை ஒன்றிணைத்து மது ஒழிப்பு இயக்கத்தினை உருவாக்கி திபாவளி தினத்தில் சாந்தையிலிருந்து காலையடி வரை மது ஒழிப்பு ஊ்ர்வலத்தை முன்னின்று நடாத்தினார். இன்றும் தனது கொள்கையின் வழி விலகாது குடிப்பழக்கம், போதை எதிர்ப்பில் தீவிரமாக ஈடுபட்டு வருபவர். சின்னமேளம் என்ற சதுர்ஆட்டத்தினை நிறுத்துவதற்கான பணிப்புலம் அம்பாள் ஆலயத்தில் சத்தியாக்கிரகப் போராட்டத்திலும் பங்குகொண்டார். அதனைத் தொடர்ந்து மிகவும் பின்தங்கிய கிராமத்தின் குறிச்சியாகிய பன்னமூலையில் அந்த ஊரின் இளைஞர்களை ஒன்றுதிரட்டி காலையடி தெற்கு மறுமலர்ச்சி மன்றம் உருவாக்கி நல்வழியில் இளைஞர்களை வழிநடுத்துவதில் வெற்றிபெற்றார்.
காலையடி, பண்டத்தரிப்பில் 1953.11.17 இல் சோமசுந்தரம், சற்குணம் தம்பதிகளுக்கு மூத்த மகனாகப் பிறந்தார். தனது எட்டாவது வயதில் மூன்றாம் வகுப்பு படிக்கையில் தந்தையை இழந்தார். திருநெல்வேலி முத்துத்தம்பி வித்தியாலயத்தில் கல்வி கற்றார். கொழும்பு பல்கலைக்கழகத்தில் சட்டமாணிப் பட்டம் பெற்றார். அதே ஊரைச் சேர்ந்த மாணிக்கவாசகர் கலாலக்ஷ்மியை திருமணம் புரிந்தார். மல்லாகம் நீதிமன்றத்தில் சட்டத்தரணியாக தனது பணியைத் தொடர்ந்த இவர் 1990களில் கொழும்புக்கு இடம்பெயர்ந்து அங்கு தனது பணியைத் தொடர்ந்தார். ஜனமகன், அபிலாஷா ஆகிய இரு பிள்ளைகளை பெற்ற இவர் மீண்டும் 2010களில் யாழ்ப்பாணம் மீண்டு வந்து தனது பணியைத் தொடர்கின்றார்.
சோ.தேவராஜா சட்டத்தரணியும் பிரசித்த நொத்தாரிசும் சத்திய ஆணையாளரும், நாடக நடிகர்,எழுத்தாளர், கவிஞர். 1968இலிருந்து மேடைநாடகங்களில் நடித்து வருபவர். செவ்வானத்தில் ஒரு நாடகத்தில் சிறந்த நடிகருக்கான ஜனாதிபதிப் பரிசு பெற்றவர். பல கவியரங்கங்களில் பங்கெடுத்தவர். இவரது 'ஆச்சி' கவிதைத் தொகுப்பு வெளிவந்திருக்கின்றது. தேசிய கலை இலக்கியப் பேரவையின் பொதுச் செயலாளராகவும் கொழும்புத் தமிழ்ச் சங்கத்தின் தலைவராகவும் திகழ்ந்திருக்கின்றார். தாயகம் இதழின் ஆசிரியர் குழு உறுப்பினராகவும் உள்ளார். பண்டத்தரிப்பு காலையடி மறுமலர்ச்சி மன்றத்தின் நிறுவகர்களில் ஒருவர்.
இவரது இளமைப் பருவம் குறித்து ஒரு பேட்டியில், தான் முட்டாளாவதற்கு தனக்கு நேரமில்லை எனவும், கிடைக்கும் நேரத்தை நீச்சல், சவாரி செய்தல், சறுக்கு விளையாட்டு மற்றும் வானொலி நாடகங்களில் பங்கெடுத்தல் மூலமாக செலவிடுவதாகவும் தெரிவித்துள்ளார். வானொலி நாடகங்களில் பங்கு பெறுவதால் தனக்கு 10 ரூபாய் ஊதியம் கிடைத்ததாகவும் குறிப்பிட்டுள்ளார். இவரது மூத்த சகோதரி, ஒரு வாகன விபத்தில் இறந்துவிட்டார். மூத்த சகோதரியின் இரண்டு பெண் குழந்தைகளுக்காக, காமினி தன் சகோதரியின் கணவரையே மணந்து கொள்ள முடிவு செய்தார். அதனால் 1948இல் மும்பை துறைமுகத்தில் முதன்மை பொறியியலாளராக இருந்த மூத்த சகோதரியின் கணவர் பி. எஸ். சூத் என்பவரை திருமணம் செய்து கொண்டு மும்பையில் வசித்தார். இவரது மூத்த சகோதரியின் மகளான கும்கும் சோமானி, காந்தியின் தத்துவம் குறித்து குழந்தைகளுக்கான ஒரு நூலை எழுதியுள்ளார். மற்றொரு மகளான கவிதா சாஹ்னி ஒரு ஓவியராவார். காமினிக்கு ராகுல், விதுர் மற்றும் ஷ்ரவண் என்கிற மூன்று மகன்கள் உள்ளனர்.
1950 களில், தம்பதியினர் மும்பையிலுள்ள மஸாகோனில் பெரிய, பரந்த, விசாலமான, மாளிகையில் வாழ்ந்து வந்தனர், இது அவரது கணவருக்கு மும்பைத் துறைமுகம் வழங்கியதாகும்.
காமினி கௌஷல் இந்தி திரைப்பட மற்றும் தொலைக்காட்சி நடிகை ஆவார். இவர், நீச்சா நகர் , மற்றும் பிரஜ் பஹு போன்ற படங்களில் நடித்த கதாபாத்திரங்களின் மூலமாக அறியப்படுகிறார். இதில் நீச்சா நகர் திரைப்படம், 1946இல் நடைபெற்ற கான் திரைப்பட விழாவில் திரையிடப்பட்டு வெற்றி பெற்றது. மேலும், பிரஜ் பஹு திரைப்படம் இவருக்கு பிலிம்பேரின் சிறந்த நடிகைக்கான விருதைப் பெற்றுத் தந்தது. இவர், 1946 முதல் 1963 வரை திரைப்படங்களில் முன்னணி கதாநாயகியாக நடித்துள்ளார். அதில் தோ பாய் , ஷாகீத் , ஜித்தி ஷப்னம் , நதியா கே பார் போன்றவை குறிப்பிடத்தக்கவை ஆகும். இவர் 1963 முதல் குணச்சித்திர வேடங்களில் நடித்துள்ளார். அவை மக்களிடையே வரவேற்பை பெற்றன. மேலும் இவர் ராஜேஷ் கன்னாவுடன் மூன்று படங்களிலும், மனோஜ் குமாருடன் எட்டு படங்களிலும் மற்றும் சஞ்சீவ் குமாருடன் ஒரு படத்திலும் நடித்துள்ளார்.
காமினி கௌஷல், உமா காஷ்யப் என்கிற பெயருடன் லாகூரில் பிறந்தார். இவருக்கு இரண்டு சகோதரர்களும், மூன்று சகோதரிகளும் இருந்தனர். இவரது தந்தை சிவ ராம் காஷ்யப், தாவரவியல் பேராசிரியராக பஞ்சாப் பல்கலைக்கழகம், லாகூர், பிரித்தானிய இந்தியாவின் மாகாணங்களும், ஆட்சிப் பகுதிகளும் இல் பணிபுரிந்தவர் ஆவார். பேராசிரியர் காஷ்யப், இந்திய தாவரவியலின் தந்தை என அறியப்படுகிறார்.
இவரது தந்தை ஒரு குறிப்பிடத்தக்க தாவரவியலாளராக இருந்து, ஆறு வகை தாவரங்களை கண்டுபிடித்தார். காமினியின் ஏழாவது வயதில் நவம்பர் 26, 1934 அன்று அவரது தந்தை காலமானார். இவர், லாகூரிலுள்ள கின்னெர்ட் கல்லூரியில் பி. ஏ. ஆங்கில இலக்கியம் படித்தார். 1946இல் சேத்தன் ஆனந்த் மூலமாக நீச்சா நகர் திரைப்படத்த்தில் நடிக்க வாய்ப்பு கிடைத்தது.
தலைமையில் உலகப்போா் நிகழ்ந்த காலத்தில் அமைந்த தேசிய அரசாங்கத்திற்குப்பின் கூட்டணி அமைவது இதுவே முதல் முறையாகும். லேபா் கட்சியினரும் லிபரல் டெமாக்ராடிக் கட்சியினரும் மூன்று முறை ஸ்காட்லாந்து நாடாளுமன்றத்திலும் இருமுறை வேல்ஸ் சட்டசபையிலும் கூட்டணி அமைத்துள்ளனா்.
கனடா நாட்டில் கிளியா் கிரிடிஸ், பாா்ட்டி புளு, மற்றும் லிபரல் கன்சா்வேடிவ் கட்சிகள் இணைந்து 1864 ஆம் ஆண்டு மிகப்பெரிய கூட்டணி அரசை அமைத்தன. முதலாம் உலகப்போரின் போது பிரதமமந்திரி ராபா்ட் போா்டன் கட்டாய ராணுவ சேவையை கொண்டுவர சட்டம் இயற்ற எதிா்கட்சியான லிபரல் கட்சியுடன் இணைந்து அரசு அமைக்க முயற்சி செய்தாா். லிபரல் கட்சி இதற்கு இணங்க மறுத்ததாலும் இதன் உறுப்பினா்கள் சிலா் கட்சி மாறி அரசில் பங்கு பெற்றனா். இது கூட்டணி அரசு என்று அழைக்கப்பட்டாலும் உண்மையில் இது கூட்டணி அரசு அல்ல. போா் முடிவுற்ற பின் அரசும் கலைக்கப்பட்டு விட்டது.1919 ஆம் ஆண்டு நடைபெற்ற ஓன்டாரியோ தோ்தலின் முடிவில் ஓன்டாரியாவின் யுனைடெட் பாா்மா் கட்சியும் லேபா் கட்சியும் மூன்று சுயேட்சை சட்டமன்ற உறுப்பினா்களுடன் சேர்ந்து கூட்டணி அரசு அமைத்து 1923 ஆம் ஆண்டு வரை ஆட்சி செய்தனா்.
இரண்டு பெரிய கட்சிகள் இணைந்து மகாகூட்டணி அமைப்பதும் உண்டு. ஆனால் பெரிய கட்சிகள் சிறிய கட்சிகளுடன் இணைந்து அரசு அமைப்பதுதான் அதிகம் நடைபெறுகின்றது. பெரிய கட்சிகளுக்குப் பெரும்பான்மை கிடைக்கவில்லை என்றால் கூட்டணி அரசு அமைப்பது தான் நடைமுறையாகும். ஜொ்மனியின் இது போன்ற சூழ்நிலைதான் 2005 ஆம் ஆண்டு நிலவியது. / கட்சிகள் கட்சியுடன் இணைந்து மிகப்பெரிய கூட்டணியை அமைத்தது. இதுபோன்ற கூட்டணி அரசுகள், மந்திரிசபை அமைக்கும் போது மிகவும் கவனமாக அமைக்க வேண்டியிருக்கும். / கட்சிகள் அதிபா் பதவியையும் கட்சி பல மந்திரி பதவிகளையும் ஒதுக்கிக்கொண்டன. தோ்தலை எதிா்கொள்ளும் பொழுது அரசியல் கட்சிகள் முன்னதாகவே யாருடன் கூட்டணி வைத்துக்கொள்ளும், யாரிடம் கூட்டணி வைத்துக்கொள்ளாது என்பதை அறிவித்துவிடுகின்றன.
ஆஸ்திரேலியாவில் தேசிய அளவில், பழமைவாத லிபரல், தேசியம், கன்ட்ரி லிபரல், லிபரல் நேசனல் கட்சிகள் இணைந்து, மொத்தமாக “கூட்டணி” என்றே அழைக்கப்பட்டன. இவைகள் கூட்டணி அமைத்ததால் தேசிய பாரளுமன்றத்தில் ஒரு நிலையான அரசு அமைவதுடன், லேபா் கட்சிக்கு மாற்றுக் கட்சியாக அமைந்ததுடன், இவை இரண்டு கட்சி அரசியல் போலவே செயல்பட்டு வந்தன. இதே கூட்டணி மாநில அளவில் நியுசவுத் வேல்சிலும், விக்டோரியாவிலும் செயல்பட்டுவந்தன. தெற்கு ஆஸ்திரேலியாவிலும், மேற்கு ஆஸ்திரேலியாவிலும் லிபரல் கட்சியும், தேசிய கட்சியும், தனித்தனியாக போட்டியிட்டாலும், நாா்தன் டெரிடரியிலும், குயின்ஸ் லேண்டிலும் ஏறக்குறைய இணைந்து 1978 ஆம் ஆண்டு கன்ட்ரி லிபரல் கட்சி என்ற அழைக்கப்பட்டும் 2008 ஆம் ஆண்டு லிபரல் நேசனல் கட்சி என்றும் அழைக்கப்பட்டன.
ஆஸ்திரேலியா, ஆஸ்திரியா, சைப்ரஸ், பிரான்சு, ஜொ்மனி, கிரீசு, இந்தியா, இந்தோனேசியா, அயா்லாந்து, இஸ்ரேல், இத்தாலி, ஜப்பான், கென்யா, கோசோவா, லட்டீவா, லெபனான், நேப்பாளம், நியூசிலாந்து, பாகிஸ்தான், தாய்லாந்து, திரினிதாது மற்றும் டோபாகோ, துருக்கி, உக்ரைன், போன்ற நாடுகளில் கூட்டணி அரசுகள் அமைந்துள்ளன. சுவிட்சா்லாந்து நாட்டில் 1959 முதல் 2008 வரை கூட்டணி அரசுகள்தான் ஆண்டு வந்துள்ளன. 2010 முதல் 2015 ஆம் ஆண்டு வரை இங்கிலாந்தும், அதிசயமாக கன்சா்வேடிவ் கட்சியினருக்கும் லிபரல் ஜனநாயகக் கட்சியினருக்குமிடையே உடன்பாடு ஏற்பட்டு கூட்டணி அரசு அமைந்தது. வழக்கமாக இங்கிலாந்தில் கூட்டணி அமைவது அபூா்வம். ஒற்றைக் கட்சி ஆட்சி அமைப்பதுதான் அங்கு வழக்கமாக இருந்தது.
கூட்டணி அரசு என்பது நாடாளுமன்ற மக்களாட்சியில் ஏதோவொரு அரசியல் கட்சியின் மேலாதிக்கம் இல்லாமல் பல அரசியல் கட்சிகள் ஒன்று சோ்ந்து அரசு அமைப்பதாகும். எந்த ஓர் அரசியல் கட்சிக்கும் அறுதிப் பெரும்பான்மை அமையாத தருணங்களில் இது போன்று கூட்டணி அரசுகள் அமைய வாய்ப்புண்டு. ஒரு நாடு பெரிய தேசிய இடர்ப்பாட்டினைச் சந்திக்கும் பொழுதோ எடுத்துக்காட்டாக போர் நிகழும்பொழுது அல்லது மீள முடியாத பொருளாதார சீர்கேட்டினை சந்திக்கும் போதோ அரசுகளுக்கு ஓர் அங்கீகாரம் வழங்கவும் அனைத்துக் கட்சிகளும் இணைந்து தேசிய அரசு அமைப்பது உண்டு. கூட்டணி அரசுகளுக்கு இடர்ப்பாடு வரும்பொழுது நம்பிக்கை வாக்கெடுப்போ அல்லது நம்பிக்கையில்லாத் தீர்மானமோ நாடாளுமன்றங்களில் கொண்டு வரப்படும்.
டென்மாா்க் நாட்டில் 1982 முதல் 2015 ஜுன் வரை எல்லா அரசுகளும் கூட்டணி அரசுகளே. 1929 ஆம் ஆண்டு தோா்வால்டு ஸ்டானிஸ் தலைமையில் உள்ள சோசியல் டெமாக்ரடிஸ் கட்சியும் சோசியல் லிபரல் கட்சியும் இணைந்து அமைக்கப்பட்டது தான் முதல் கூட்டணி அரசு ஆகும். இன்றுவரை பல அரசியல் கட்சிகள் இணைந்து அங்கு கூட்டணி அரசுகள் அமைத்து வந்துள்ளன. இரண்டாம் உலகப் போரின் போது அமைந்த லிபரேசன் மந்திரிசபையில் சோ்ந்த கட்சிகள் தவிர பின்வரும் கட்சிகளான சென்டா் டெமாக்ரேட்ஸ், கிறிஸ்டியன் பீப்பிள்ஸ் கட்சி, கன்சா்வேடிவ் பீப்பிள்ஸ் கட்சி, ஜஸ்டிஸ் கட்சி, சோசியல் டெமாக்ரேட்சு, சோசியலிஸ்டு பீப்பிள்ஸ் கட்சி, சோசியலிஸ்டு லிபரல் கட்சி, வென்ஸ்ட்ரே ஆகிய கட்சிகள் அனைத்தும் கூட்டணியில் இணைந்துள்ளன.
ஜொ்மனியில் கூட்டணி அரசு அமைவதுதான் வாடிக்கை. அதிசயமாக எப்பொழுதோதான், ஜொ்மனியின் கிரிஸ்டியன் டெமாக்ரடிக் யூனியன் கட்சியோ அல்லது மற்ற கட்சிகளான பவாரியாவின் கிருஷ்டியன் சோசியல் யூனியன் கட்சி அல்லது சோசியல் ஜொ்மனி டெமாக்ராடிக் கட்சிகள் தனிப்பெரும்பான்மையுடன் அரசுகள் அமைத்துள்ளன. ஆதலால் தேசிய அளவில் கூட்டணி அரசு அமைவது தான் இங்கு வாடிக்கை. எடுத்துக்காட்டாக ஹெல்மப் கோல் தலைமையிலான கட்சி கட்சியுடன் இணைந்து 1998 முதல் 2005 வரையிலும் ஜெராா்டு ஸ்கோா்டரின் கட்சி கிரின்ஸ் கட்சியுடன் இணைந்து 2009 வரையிலும் ஏன்ஜெலா மொ்க்கல் / கட்சிகள் கட்சியுடன் இணைந்து 2009ஆம் ஆண்டிலிருந்தும் ஆட்சியில் இருந்து வருகின்றது.
கனடா நாட்டில் அரசியல் கட்சியின் தலைவா்களை, நாடாளுமன்ற உறுப்பினா்களுக்கு பதிலாக, அரசியல் கட்சி உறுப்பினா்கள் தோ்ந்தெடுக்கும் முறை வந்த பின்னா் 1919 ஆம் ஆண்டிற்குப் பின்னா் கூட்டணி அரசு அமைய வாய்ப்பு அதிகம் இல்லை என்று சரித்திர ஆசிரியா் கிருஷ்டோபா் மூா் குறிப்பிடுகின்றாா். இதுபோன்று தலைவரை தோ்ந்தெடுக்கும் முறை உலகில் எங்கும் கிடையாது. இதுபோன்று தலைவரை தோ்ந்தெடுக்கும் முறை அமலில் இருக்கும் வரை கூட்டணி அரசு அமைய வாய்ப்பில்லை என்று வரலாற்று ஆசிரியா் மூா் குறிப்பிடுகிறாா். அரசியல் கட்சிகள் அதிகாரத்தை பரவலாக்கும் முறையிருப்பதால் நாடாளுமன்றத்திலும் அதிகாரம் பராவலாக்கப்பட்டுவிடும் ஆதலால் கூட்டணி அரசுகளுக்கும் வாய்ப்பு ஏற்படும்.
1999 ஆம் ஆண்டு சஸ்கட் சேவன் மாநிலத்தில் பிரதமா் ராய் ரோமனெலி, தம் அரசு சிறுபான்மையானதைத் தொடா்ந்து சஸ்கட் சேவன் லிபரல் கட்சியுடன் இணைந்து கூட்டணி அரசு அமைத்தாா். இரண்டு ஆண்டுகள் கழித்து லிபரல் கட்சியின் புதிதாக தோ்ந்தெடுக்கப்பட்ட தலைவா் ஜிம் மெலான்சும், அரசிற்கு அளித்துவந்த ஆதரவை விலக்கிக்கொண்டாா். இருந்தாலும் இவா் கட்சியைச் சோ்ந்த இரண்டு உறுப்பினா்கள் ஆதரவுடன் அரசு தொடா்ந்தது. பின்னா் நடைபெற்ற தோ்தலில் சஸ்கட் சேவன் கட்சி தமது புதிய தலைவா் லோன் கால்வா்ட் அவா்கள் தலைமையில் வெற்றி பெற்று அரசு அமைத்தது. சஸ்கட் சேவன் லிபரல் கட்சியினா் தோற்றதுடன் தமது உறுப்பினா்களையும் இழந்து அதன் பின்னா் தலையெடுக்க இயலவில்லை.
பொதுத் தோ்தலில் எந்த ஓர் அரசியல் கட்சிக்கும் அருதிப் பெரும்பான்மை கிடைக்காத போது அரசியல் கட்சிகள் இணைந்து கூட்டணி அரசுகள் அமைப்பது வழக்கம் அல்லது ஒரு சில கட்சிகள் சோ்ந்து சிறுபான்மை அரசு அமைப்பதுவுமுண்டு. சில கட்சிகள் இணைந்து பெரும்பான்மையுடன் கூட்டணி அரசு அமைப்பது, சிறுபான்மை அரசுகளைவிட நிரந்தரமான தீா்வாக அமையும். பெரும்பான்மையுடன் அமையும் கூட்டணி அரசில், உட்கட்சிப் பூசல்களுக்கு இடமிருந்தாலும், நம்பிக்கையில்லாத் தீா்மானம் போன்ற நிகழ்வுகளுக்கு வாய்ப்புக் குறைவு. இவைகளை விட ஒரே கட்சி அருதிப் பெரும்பான்மையுடன் ஆட்சி அமைத்தால் அதன் நிலைத்தன்மை மிக அதிகமாகும்.
பின்லாந்து நாட்டில் சுதந்திரம் பெற்றதிலிருந்து எந்தவொரு கட்சிக்கும் பெரும்பான்மை கிடைத்ததில்லை. அங்கு எப்பொழுதும் கூட்டணி ஆட்சிதான். சுதந்திரம் பெற்றதிலிருந்து வானவில் கூட்டணி என்னும் ஐந்து கட்சி கூட்டணிகள் தான் மிகவும் நிலையான அரசை வழங்கியுள்ளது. மிகவும் அபூா்வமாக மிதவாத கட்சியான யும் தீவிர இடதுசாரி கட்சியும் வலதுசாரி கட்சியும் இணைந்து தேசிய கூட்டணி என்ற அரசை அமைத்து நடத்தியதுதான் நிலையான அரசை அளித்த நிகழ்வாகும். ஐந்து கட்சிகள் இணைந்த வானவில் கூட்டணி கட்சிதான் கடைசி மந்திரிசபையாகும்.
2008 - 2009 ஆம் ஆண்டு கனடா கூட்டமைப்பு எற்பட்டப்பின் நம்பிக்கை வாக்கெடுப்பின் அடிப்படையில் சிறுபான்மை அரசு தோற்றுப்போன பின்னா் கனடா நாட்டின் எதிா்கட்சிகள் இணைந்து கூட்டணி அரசு அமைத்தன. லிபரல் கட்சியும் நியுடெமாக்ரடிக் கட்சியும் இணைந்து அரசு அமைத்தன. கியுபாகோயில் குழுவினரும் 18 மாதங்களுக்கு இவா்களை ஆதரிக்க ஒத்துக்கொண்டன. இறுதியில் கவா்னல் ஜென்ரலால் நாடாளுமன்றம் தேதி குறிப்பிடாமல் ஒத்தி வைக்கப்பட்டது. நாடாளுமன்றம் மறுபடியும் கூடும் முன்னா் கூட்டணி கட்சிகள் பிரிந்துவிட்டன.
ஜொ்மனியில் வழக்கமாக இரண்டு கட்சிகள் கூட்டணி அமைத்துக்கொள்கின்றன. ஆனால் 2010 பொதுத்தோ்தலில் மூன்று கட்சிகள் இணைந்து கூட்டணி அமைத்தன. , கிரின்ஸ் கட்சி மேலும் கட்சியின் ஒரு அங்கமும் சோ்ந்து போட்டியிட்டன. 2016 ஆம் ஆண்டு, கிரின்ஸ் கட்சி மாநிலங்களவில் 11 கூட்டணி அமைத்து 7 இடங்களில் அரசு அமைத்தது.
பெல்ஜியம் நாட்டில் டச்சு மொழி பேசுபவா்களும், பிரெஞ்சு மொழி பேசுபவா்களும் தனித்தனி அரசியல் கட்சிகளாக செயல்படுகிறாா்கள். இவா்கள் ஒவ்வொருவரும் தனியாக 6 அரசியல் கட்சிகள் சோ்ந்து கூட்டணி அமைத்துக்கொள்கிறாா்கள்.
இங்கிலாந்தில் தேசிய இடா்பாடு ஏற்பட்ட போது, கூட்டணி அரசுகள் தேசிய அரசாக அமைக்கப்பட்டுள்ளன. 1931 முதல் 1940 வரை அமைக்கப்பட்ட தேசிய அரசுதான் மிகவும் பிரபலமானதாகும்.
ரோச்செல் ராவ் ஜனவரி 2012 இல் ஐந்தாவது பான்டலூன்ஸ் ஃபெமினா மிஸ் இந்தியா சவுத் போட்டியில் பங்கேற்றார், அங்கு இவர் முதல் ரன்னர்-அப் ஆனார். இவர் பட்டத்தை ஷமதா அஞ்சனிடம் இழந்தார். பின்னர் அவர் ஃபெமினா மிஸ் இந்தியாவில் பங்கேற்றார் மற்றும் ஃபெமினா மிஸ் இந்தியா சர்வதேச 2012 வெற்றியாளராக உருவெடுத்தார். இவர் "மிஸ் கிளாமரஸ் திவா", "மிஸ் ராம்ப் வாக்", "மிஸ் பாடி பியூட்டிஃபுல்" என்ற மூன்று பட்டங்களையும் வென்றுள்ளார். அக்டோபர் 2012 இல் ஜப்பான் ஒகினாவாவில் நடைபெற்ற மிஸ் இன்டர்நேஷனல் 2012 போட்டியில் இவர் இந்தியாவைப் பிரதிநிதித்துவப்படுத்தினார், அங்கு கலந்து கொண்ட 68 நாடுகளில் ஒன்பதாவது இடத்தைப் பிடித்தார்.
இவர் ஃபெமினா மிஸ் இந்தியா இன்டர்நேஷனல் 2012 பட்டம் வென்றார். இதற்கு முன்பு இவர் சென்னையில் ஒரு விளம்பர நடிகையாகவும் மற்றும் தொகுப்பாளராக இருந்தார். ரோச்செல்லுக்கு முந்தைய வெற்றியாளர் அங்கிதா ஷோரே என்பவர் முடிசூட்டினார். பின்னர் இவர் இந்தியன் பிரீமியர் லீக்கின் ஆறாவது பருவதிற்கு தொகுப்பாளராக மாறினார். தற்போது மும்பையில் வசித்து வரும் இவர் பல்வேறு நிகழ்ச்சிகளையும் தொலைக்காட்சி நிகழ்ச்சிகளையும் தொகுத்து வழங்கிவருகிறார். இவர் பல ஆண்கள் பத்திரிகைகளிலும் இடம்பெற்றுள்ளார்.' 2 . . . 2015-10-23.
2015 ஆம் ஆண்டில், ராவ் பிரபலமான இந்திய ரியாலிட்டி தொலைக்காட்சி தொடரான பிக் பாஸ் 9 இல் காதலன் கீத் செக்வீராவுடன் போட்டியாளரானார். இவர் ப்ரின்ஸ் நருலாவுடன் ஜோடியாக இருந்தார், ஆனால் பின்னர் ரிமி செனுடன் மாற்றப்பட்டார். இவர் வலுவான போட்டியாளர்களில் ஒருவராக இருந்தார் மற்றும் இறுதிப் போட்டியாளராகவும் இருந்தார். ராவ் தற்போது ஏப்ரல் 2016 அன்று தொடங்கிய சோனி டிவியில் பிரபலமான நகைச்சுவை நிகழ்ச்சியான தி கபில் சர்மா ஷோவில் பல்வேறு வேடங்களில் நடிக்கிறார்.
ரோச்செல் ராவ் 1988 நவம்பர் 25இல் பிறந்த இவர் ஒரு இந்திய விளம்பர நடிகை, நிகழ்ச்சித் தொகுப்பாளர் ஆவார். இவர் 2012 இல் மிஸ் இந்தியா இன்டர்நேஷனல் என்ற பட்டம் பெற்றுள்ளார். இவர் கிங்பிஷர் நாட்காட்டி மற்றும் பல்வேறு தொலைக்காட்சி நிகழ்ச்சிகளில் இடம்பெற்றுள்ளார். இவர் 2015 இல் பிக் பாஸ் 9 இல் போட்டியாளராக இருந்தார். தி கபில் சர்மா ஷோவில் 'லாட்டரி' என்ற முக்கிய கதாபாத்திரத்திலும் தோன்றியுள்ளார்.
2014 ஆம் ஆண்டில் ஃபியர் காரணி: கத்ரான் கே கிலாடி நிகழ்ச்சியின் 5 வது பருவத்திலும் இவர் தோன்றினார். ரோஹித் ஷெட்டி தொகுத்து வழங்கிய நிகழ்ச்சியில் இருந்து வெளியேற்றப்பட்ட இரண்டாவது போட்டியாளர் இவராவார். 2014 ஆம் ஆண்டின் பிற்பகுதியில், பாக்ஸ் லைஃப் இல் லைஃப் மே ஏக் பார் என்ற சாகச பயண நிகழ்ச்சியில் ஈவ்லின் சர்மா, பியா திரிவேதி மற்றும் மெஹக் சாஹல் ஆகியோருடன் இவர் தோன்றினார்.
பிப்ரவரி 2014இல் வெளிவந்த கிங்பிஷர் நாட்காடியில் இவர் இடம்பெற்றுள்ளார். ஆகஸ்ட் 2013 இல்,கலர் தொலைகாட்சியில் ஒளிபரப்பப்பட்ட' ஜாலக் டிக்லா ஜா என்ற நிகழ்ச்சியில் பருவம் 6 இல் ரோச்செல் வைல்ட் கார்டு மூலம் தோன்றினார். இவர் தனது நடிப்பைப் போலவே நிகழ்ச்சிக்கு தேர்வு செய்யப்படவில்லை.
ரோச்செல் ராவ் 1988 இல் சென்னையில் பிறந்தார். சென்னை எம்.ஓ.பி வைஷ்ணவ் மகளிர் கல்லூரியில் மின்னணு ஊடகத்தில் இளங்கலை பட்டம் பெற்றுள்ளார்.
எக்ஸ்-மென்: டார்க் பீனிக்ஸ் என்பது 2019 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த திரைப்படம் மார்வெல் காமிக்ஸ் என்ற வரைகதை புத்தகத்தில் வெளியான எக்ஸ்-மென் என்ற ஒரு கற்பனை பாத்திரக் குழுவை மையமாக வைத்து 20ஆம் சென்சுரி பாக்ஸ், மார்வல் மகிழ்கலைக் கொம்பனி, பேட் ஹாட் ஹாரி புரொடக்ஷன்ஸ், டீ எஸ் ஜி என்டேர்டைன்மெண்ட் மற்றும் டோனர்ஸ் கொம்பனி போன்ற நிறுவனங்கள் மூலம் தயாரித்து 20ஆம் சென்சுரி பாக்ஸ் என்ற நிறுவனம் மூலம் விநியோகிக்கப்பட்டது.
இது எக்ஸ்-மென் திரைப்பட வரிசையில் 12வது திரைப்படமும் எக்ஸ்-மென்: அப்போகலிப்ஸ் என்ற திரைப்பட தொடரின் ஏழாவது பாகம் ஆகும். இந்த திரைப்படத்தை சிமோன் கின்பெர்க் என்பவர் எழுதி மற்றும் இயக்க, ஜேம்ஸ் மாக்கவோய், மைக்கல் பாஸ்பெந்தர், ஜெனிபர் லாரன்ஸ், நிக்கோலசு ஹோல்ட், சோபி டர்னர், டை ஷெரிடன், அலெக்ஸாண்ட்ரா ஷிப், கோடி ஸ்மிட்-மெக்ஃபீ, இவான் பீட்டர்ஸ் மற்றும் ஜெசிகா சாஸ்டன் போன்ற பலர் முக்கிய கதாபாத்திரத்தில் நடித்துள்ளனர்.
இந்த புதிய பாகத்தில் நடிகை சோபி டர்னர் என்பவர் ஜீன் க்ரே எனும் பீனிக்ஸ் பறவை சக்தி கொண்ட வில்லியாக நடித்துள்ளார். எக்ஸ்மென்களில் ஒருவராக உள்ள ஜீன் க்ரேவே எக்ஸ்மென்களுக்கு வில்லியாக மாறினால் என்ன நடக்கும் என்பதை மையமாக வைத்து எடுக்கப்பட்டுள்ளது. டார்க் பீனிக்ஸ் படம் 7 ஜூன் 2019 அன்று ஐக்கிய அமெரிக்காவில் வெளியானது. இது எக்ஸ்-மென் திரைப்படத் தொடரில் மிகக் குறைந்த வசூல் செய்த படம் ஆகும்.
ஜீன் க்ரே நெருப்பில் விழுந்து எரிந்தாலும், மீண்டும் பறக்கும் பீனிக்ஸ் பறவை போன்ற சக்தி வாய்ந்தவள். சார்லஸ் சேவியர் தனது மூளையின் சக்தியால், ஜீன் க்ரேவின் சக்தியை உணர முயல்கிறார். இவளால் எல்லோருக்கு ஆபத்து என்ற அறிந்து கொள்ளும் சார்லஸ் தனது எக்ஸ்-மென் படையை கொண்டு எப்படி அவளை கட்டுப்படுத்த போகின்றார் என்பது தான் கதை.
2019-ஆம் ஆண்டு ஜனவரி 15-ஆம் தேதி 59 வயதில் சுல்தான் அப்துல்லா, நீண்ட காலமாக உடல்நிலை குறைவுற்றிருந்த அவரின் தந்தையார் சுல்தான் ஹாஜி அகமது ஷாவிற்குப் பதிலாக பகாங்கின் ஆறாவது சுல்தானாகப் பிரகடனப் படுத்தப்பட்டார். பகாங் சுல்தானின் அதிகாரப்பூர்வ இல்லமான இஸ்தானா அபு பக்காரில் அந்தப் பதவியேற்பு விழா நடந்தது. சுல்தான் அப்துல்லாவின் ஆட்சிக் காலம் 2019-ஆம் ஆண்டு சனவரி 11-ஆம் தேதி தொடங்குகிறது.
பகாங்கின் சிம்மாசனத்திற்கு வந்தவுடன், அல் சுல்தான் அப்துல்லா ரியாதுடின் அல் முஸ்தபா பிலா ஷா எனும் பட்டப் பெயரை ஏற்றுக் கொண்டார். துங்கு அசிசா ஆமினா மைமுனா இஸ்கந்தரியா பிந்தி அல்மர்கும் சுல்தான் இஸ்கந்தர் அவர்களை , தம்முடைய அரசத் துணைவராக, 29 ஜனவரி 2019-இல் அறிவித்தார்.
பகாங் சுல்தான் அப்துல்லா அல்லது அல் சுல்தான் அப்துல்லா ரியாதுடின் அல் முஸ்தபா பிலா ஷா ஆங்கிலம்: - ' - ; ஜாவி: ) மலேசிய நாட்டின் 16-வது பேரரசர் ஆவர். அதே வேளையில், இவர் பகாங் மாநிலத்தின் ஆறாவது சுல்தானும் ஆவர்.
இவர் தன் ஆரம்பக் கல்வியை 1965-ஆம் ஆண்டு பகாங், கோலா லிப்பிஸ் நகரில் உள்ள கிளிபோர்ட் ஆரம்ப பள்ளியில் தொடங்கினார். ஓராண்டுக்கு பின் பகாங், பெக்கான் அகமட் தேசியப் பள்ளியில் தொடர்ந்து நான்கு ஆண்டுகளும்; அதன்பின் செயின்ட் தோமஸ் பள்ளியில் நான்கு ஆண்டுகளும் பயின்றார்.
1975-ஆம் ஆண்டில் இங்கிலாந்தில் உள்ள அல்டெஹம் பள்ளியில் சேர்ந்தார். 1981-ஆம் ஆண்டு ஒற்செஸ்டெர் & குயின் எலிசபெத் கல்லூரியில் அனைத்துலக மற்றும் ராஜதந்திர உறவுமுறைக்கான பட்டம் பெற்றார்.
குமரேசன் ஏழை இந்து குடும்பத்தை சேர்ந்தவன். குமரேசன் அவனின் தாயான லக்ஷ்மி மற்றும் பாட்டியுடனும் வசித்து வந்தான். குமரேசன் பாடசாலையில் மிகவும் புத்திசாலியாகவும் குறும்புகாரனாகவும் இருந்தான். ஒருமுறை குமரேசன் அவனது நண்பர்களுடன் இணைந்து ரஞ்சிதாவை கேலி செய்தான். காவேரி ஊர்த்தலைவர் பாண்டித்துரையின் மகளாவாள். சில மாதங்களுக்கு பிறகு ரஞ்சிதாவிற்கு குமரேசனின் அறிவையும் குறும்புத்தனத்தையும் பார்த்து அவனின் மேல் காதல் கொள்கின்றாள். பாண்டித்துரையின் அடியாள் குமரேசனை பாண்டித்துரையின் வீட்டில் பூட்டிவைப்பதுடன் அவனுக்கு சாட்டையாலும் அடிக்கின்றனர். இதனால் குமரேசன் நடக்க முடியாமல் அவஸ்தைபடுகிறான். ரஞ்சிதாவின் தாயான பார்வதி குமரேசனுடன் தனது மகள் காவேரி சேர்வதற்கு உதவி செய்து கொடுக்கின்றார்.
வைகாசி பொறந்தாச்சு 1990 இல் வெளிவந்த தமிழ் நாடகத் திரைப்படமாகும். ராதா பாரதி இத்திரைப்படத்தை இயக்கியிருந்தார். இத்திரைப்படத்தில் முன்னணி கதாபாத்திரங்களில் பிரசாந் மற்றும் புதுமுக நடிகை காவேரி ஆகியோர் நடித்திருந்தனர். கே. பிரபாகரன் இத்திரைப்படத்தை தயாரித்திருந்தார். தேவா இத்திரைப்படத்திற்கு இசையமைத்திருந்தார். மேலும் நவம்பர் 16 , 1990இல் இது வெளியிடப்பட்டுள்ளது. இத்திரைப்படம் புதுமுக நடிகரும் தியாகராஜனின் மகனுமான பிரசாந்திற்கு பெரும் திருப்பத்தை தந்தது. வர்த்தக ரீதியில் வெற்றிப் படமாக அமைந்தது. இத்திரைப்படம் இந்தி மொழியில் "ஐ லவ் யூ" எனும் பெயரில் வெளிவந்தது. மேலும் இத்திரைப்படத்திலும் நாயகனாக பிரசாந் நடித்திருக்க நாயகியாக சபா நடித்திருந்தார்.
இத்திரைப்படத்திற்கு தேவா இசையமைத்துள்ளார். மேலும் 1990 ம் ஆண்டு இசை வெளியிடப்பட்டுள்ளது. இத்திரைப்படத்தில் இடம்பெற்றுள்ள 9 பாடல்களுக்குமான பாடல்வரிகளை காளிதாசன் எழுதியுள்ளார்.